BOSNA I HERCEGOVINA

FEDERACIJA BOSNE I HERCEGOVINE

TUZLANSKI KANTON

JAVNA USTANOVA OSNOVNA ŠKOLA „POLJICE

POLJICE LUKAVAC

Broj: 01-848/21.

Poljice, 25. juna 2021. godine

Na osnovu člana 105. stav (1) Zakona o osnovnom odgoju i obrazovanju („Službene novine TK“, broj: 10/2020. – prečišćeni tekst), člana 19. stav 4. Zakona o izmjenama i dopunama zakona o osnovnom odgoju i obrazovanju („Službene novine TK“, broj: 8/21.), Kriterija o utvrđivanju uslova na osnovu koji h se vrši izbor i imenovanje kandidata za direktora osnovne škole čiji je osnivač Skupština Tuzlanskog kantona („Službene novine TK“, broj: 11/14.),člana 137. tačka b) Pravila JU OŠ “Poljice“ Poljice broj: 01-1364/16. od 14.11.2016. godine i Odluke privremenog Školskog odbora o raspisivanju konkursa za izbor i i menovanje direktora broj: 01-842/21. od 25.06.2021. godine JU Osnovna škola “Poljice” Poljice raspisuje:

**K O N K U R S**

**za izbor i imenovanje direktora Javne ustanove Osnovne škole „Poljice“ Poljice**

 Raspisuje se konkurs za izbor i imenovanje direktora Javne ustanove Osnovna škola „Poljice“ Poljice na mandatni periodod 4 (četiri) godine.

1. **Opis poslova**

Direktor škole rukovodi školom i obavlja poslove u skladu sa članom 111. Zakona o osnovnom odgoju i obrazovanju – prečišćeni tekst („Službene novine TK“ broj: 10/20 i 8/21), kao i drugim važećim propisima kojima su određeni poslovi direktora osnovne škole koje imaju status javne ustanove, odnosno kojima je uređen sistem rukovođenja javnim ustanovama osnovnog obrazovanja na području Tuzlanskog kantona (dalje: TK).

1. **Kandidat za direktora dužan je ispunjavati sljedeće opće uslove:**
2. da je državljanin Bosne i Hercegovine,
3. da je zdravstveno sposoban za obavljanje poslova direktora škole
4. da se na njega ne odnosi član IX (1) Ustava Bosne i Hercegovine,
5. da nije osuđivan za krivično djelo,
6. da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, stručnih saradnika ili direktora škole.
7. **Pored općih uslova, kandidat za direktora škole dužan je ispunjavati sljedeće posebne uslove:**
8. da ima VII stepen stručne spreme, odnosno visoko obrazovanje najmanje prvog ciklusa Bolonjskog sistema studiranja,
9. da ima položen stručni ispit za samostalan rad na poslovima nastavnika ili stručnog saradnika škole,
10. da ima najmanje pet godina radnog iskustva na poslovima nastavnika ili stručnog saradnika škole,
11. da ima program rada i razvoja škole za period na koji se imenuje direktor,
12. da nije u skladu sa članom 87. Zakona o osnovnom odgoju i obrazovanju – prečišćeni tekst („Sl.novine TK“, broj: 10/2020. i 8/21.) nepodoban za rad sa djecom,
13. da nije član izvršnih organa političkih stranaka,
14. da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili koje je u istom periodu izrečena disciplinska mjera otpusta iz državne službe,
15. da nema direktan finansijski ili drugi lični interes u JU Osnovna škola „Poljice“ Poljice koji bi mogao dovesti do sukoba sa njegovom dužnošću direktora,
16. da nije obavljao dužnost direktora škole dva puta u istoj školi u kojoj konkuriše za direktora,
17. da nije u posljednje četiri godine zbog svoje krivice bio razriješen dužnosti direktora neke od odgojno-obrazovnih ustanova ili da u mandatnom periodu ne stiče uslove za odlazak u penziju.

**Za direktora škole ne može biti imenovano lice koje ne ispunjava opće i posebne**

**uslove konkursa.**

1. **Uz prijavu na konkurs koja mora biti potpisana i koja treba da sadrži kraću biografiju kandidata, kandidati su dužni dostaviti i dokaze o ispunjavanju općih i posebnih uslova konkursa, i to:**
2. uvjerenje o državljanstvu (original ili ovjerena kopija ne starija od tri mjeseca),
3. ljekarsko uvjerenje nadležne zdravstvene ustanove da je zdravstveno sposoban za obavljanje poslova direktora škole (ne starije od 3 mjeseca),
4. ovjerenu kopiju diplome o stručnoj spremi (ne starija od 3 mjeseca),
5. ovjerenu kopiju uvjerenja o položenom stručnom ispitu (ne starija od 3 mjeseca),
6. potvrdu o radnom iskustvu, izdata od strane škole da ima najmanje pet godina radnog iskustva na poslovima nastavnika ili stručnog saradnika škole (original ili ovjerena kopija ne starija od tri mjeseca),
7. uvjerenje izdato od strane nadležnog suda da nije kažnjavan iz oblasti privrednog prestupa i da mu nije izrečena zaštitna mjera zabrane vršenja poslova nastavnika, pedagoga ili direktora škole (ne starije od 3 mjeseca),
8. program rada razvoja JU Osnovna škola „Poljice“ Poljice, za period na koji se imenuje direktor,
9. ovjerenu izjavu kandidata da se na njega ne odnosi član IX stav (1) Ustava Bosne i Hercegovine,
10. ovjerenu izjavu kandidata da nije osuđivan za krivično djelo,
11. ovjerenu izjavu kandidata da nije u skladu sa članom 87. Zakona o osnovnom odgoju i obrazovanju – prečišćeni tekst („Sl.novine TK“, broj: 10/2020. i 8/21.) nepodoban za rad sa djecom,
12. ovjerenu izjavu kandidata da nije član izvršnih organa političkih stranaka,
13. ovjerenu izjavu kandidata da mu nije u posljednje tri godine prije dana objavljivanja konkursa bio otkazan ugovor o radu zbog disciplinske odgovornosti ili koje je u istom periodu izrečena disciplinksa mjera otpusta iz državne službe,
14. ovjerenu izjavu kandidata da nije član upravnog, školskog i nadzornog odbora drugog regulisanog organa, a ukoliko jeste, ovjerenu izjavu kandidata da će ukoliko bude izabran za direktora škole odstupiti sa pozicije u roku od 7 dana od dana imenovanja,
15. ovjerenu izjavu kandidata da nema direktan finansijski ili drugi lični interes u JU Osnovna škola „Poljice“ Poljice, koji bi mogao dovesti do sukoba sa njegovom dužnošću direktora,
16. ovjerena izjava kandidata da nije obavljao dužnost direktora škole dva uzastopna puna mandata u JU Osnovna škola „Poljice“ Poljice u kojoj konkuriše za direktora,
17. ovjerena izjava kandidata da nije u posljednje četiri godine zbog svoje krivice bio razriješen dužnosti direktora neke od odgojno-obrazovnih ustanova ili da u mandatnom periodu ne stiče uslove za odlazak u penziju

**Pod ovjerenom izjavom podrazumijeva se izjava ovjerena od strane nadležnog gradskog**

**ili općinskog organa, odnosno izjava ovjerena od strane notara ne starija od tri mjeseca.**

 Kandidat koji bude imenovan za direktora dužan je dostaviti:

* Izjavu ovjerenu od strane nadležnog organa o odstupanju sa pozicije predsjednika ili člana školskog odbora ukoliko je u tom momentu obavljao navedenu dužnost
1. Nakon provedene konkursne procedure, Školski odbor vrši izbor i imenovanje direktora škole na mandatni period od 4 (četiri) godine, uz prethodno pribavljeno pozitivno stručno mišljenje Pedagoškog zavoda Tuzlanskog kantona i saglasnost Ministarstva obrazovanja i nauke Tuzlanskog kanotna.

O rezultatima konkursa kandidati će biti pismeno obaviješteni u roku od 8 (osam) dana od dana donošenja Odluke o izboru i imenovanju direktora škole. Odluka Školskog odbora o izboru i imenovanju direktora škole je konačna.

**Konkurs ostaje otvoren 15 (petnaest) dana od dana njegovog objavljivanja u listu „Dnevni avaz“ Sarajevo.**

Uredno zapakovane prijave sa traženom dokumentacijom kandidati mogu dostaviti lično ili poštom preporučeno na adresu:

Javna ustanova Osnovna škola „Poljice“ Poljice, Poljice bb, 75303 Poljice, sa naznakom: „Prijava na konkurs za izbor i imenovanje direktora u JU OŠ „Poljice“ Poljice – ne otvaraj“

Nepotpune, neuredne i neblagovremene prijave neće se razmatrati.

Predsjednik privremenog Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 /Hajrudin Suljić, dipl.ing.rudarstva/